Η χρησιμότητα του λεμφαδενικού καθαρισμού του τραχήλου σε περιπτώσεις αδενοκυστικού καρκινώματος των σιαλογόνων αδένων
Creators: name: Φαναράς, Παναγιώτης Μιχαήλ
Publisher: name: Aristotle University of Thessaloniki
Year: 2024
Subjects: Λεμφαδενικός καθαρισμός του τραχήλου
Αδενοκυστικό καρκίνωμα
Σιαλογόνοι Αδένες
Neck dissection
Adenoid cystic carcinoma
Salivary glands

description: Εισαγωγή – Σκοπός: Το αδενοκυστικό καρκίνωμα (adenoid cystic carcinoma - ACC) είναι ένας σπάνιος όγκος των σιαλογόνων αδένων που εμφανίζει αργή εξέλιξη και μεγάλη συχνότητα περινευρικών διηθήσεων. Εξαιτίας της χαμηλής πιθανότητας λεμφαδενικών μεταστάσεων, που το χαρακτηρίζει, η διαχείριση του τραχήλου είναι αμφιλεγόμενη. Η απόφαση για το αν χρειάζεται εκλεκτικός λεμφαδενικός καθαρισμός του τραχήλου (ΕΛΚΤ) στο ACC ήταν ο σκοπός αυτής της μελέτης. Υλικό – Μέθοδος: Ανασκοπήθηκε η βιβλιογραφία της τελευταίας 15ετίας σχετικά με τη διαχείριση του τραχήλου σε περιπτώσεις αδενοκυστικού καρκινώματος. Η εργασία μας ακολούθησε τις κατευθυντήριες οδηγίες του PRISMA 2020 (Preferred Reporting Items for Systematic Reviews and Meta-Analyses). Αποτελέσματα: 4 μελέτες συμπεριλήφθηκαν, οι οποίες πληρούσαν τα κριτήρια επιλεξιμότητας. Η επίπτωση κρυφών λεμφαδενικών μεταστάσεων μετρήθηκε από 13,9 – 25%, ενώ τα επίπεδα του τραχήλου στα οποία εμφανίστηκαν λεμφαδενικές μεταστάσεις ήταν κατά κύριο λόγο τα Ι - ΙΙΙ. Η επιβίωση δε συσχετίστηκε σε στατιστικά σημαντικό βαθμό με τον εκλεκτικό λεμφαδενικό καθαρισμό του τραχήλου παρά μόνο σε μία επιμέρους αναδρομική μελέτη. Συμπεράσματα: Η χρησιμότητα του λεμφαδενικού καθαρισμού είναι αδιαμφισβήτητη στις περιπτώσεις που υπάρχει κλινικά νόσος στον τράχηλο. Αντίθετα, ο εκλεκτικός λεμφαδενικός καθαρισμός συστήνεται πάντα, μόνο στις περιπτώσεις μετάπτωσης του αδενοκυστικού καρκινώματος σε αναπλαστικό (high grade transformation ACC, ACC- HGT), καθώς η επίπτωση των κρυφών λεμφαδενικών μεταστάσεων στους λοιπούς N0 ασθενείς είναι οριακή για εξαγωγή συμπερασμάτων. Μόνο σε μία επιμέρους μελέτη συσχετίστηκε ο εκλεκτικός λεμφαδενικός καθαρισμός του τραχήλου με καλύτερη συνολική επιβίωση σε ασθενείς προχωρημένων σταδίων.
description: Introduction – Purpose: Adenoid cystic carcinoma (ACC) is a rare tumor of the salivary glands that exhibits slow progression and a high frequency of perineural invasion. Due to low incidence of lymph node metastasis, management of the neck in these cases is controversial. This study aimed to determine whether elective neck dissection (END) is necessary in ACC. Materials – Methods: A review of the literature from the past 15 years regarding neck management in cases of adenoid cystic carcinoma was conducted. Our work followed the PRISMA 2020 guidelines (Preferred Reporting Items for Systematic Reviews and Meta-Analyses). Results: Four studies met the eligibility criteria for inclusion. The incidence of occult lymph node metastases was measured at 13.9% – 25%, with the levels of the neck where metastases were found predominantly being levels I – III. Survival was not significantly associated with elective neck dissection, except in one specific retrospective study. Conclusions: The usefulness of lymph node dissection is undeniable in cases with clinically evident disease in the neck. Conversely, elective lymph node dissection is only recommended in cases of high-grade transformation of adenoid cystic carcinoma (ACC-HGT), as the incidence of occult lymph node metastases in other N0 patients is marginal for drawing conclusions. Only one specific study correlated elective neck dissection with improved overall survival in patients with advanced-stage disease.